ગુજરાતનાં મુખ્યમંત્રી વિજયભાઈ રૂપાણીનું સંવેદનશીલ સ્વરૂપ અવારનવાર વાર-તહેવાર જોવા મળતું હોય છે, વિજયભાઈ રૂપાણીની મુખ્યમંત્રી તરીકેની સાલસતા, સરળતા અને સંવેદનશીલતા હજુ હાલમાં જ જોવા મળી જ્યારે પૂજિત રૂપાણી મેમોરિયલ ટ્રસ્ટનાં બાળસંગમ કાર્યક્રમમાં તેઓએ રાજકોટનાં વિવિધ સ્લમ એરિયામાં વસતા એક હજાર જેટલા બાળકો સાથે વિવિધ રાઇડ્ઝની મજા માણી અને ત્યારબાદ ભૂલકાઓ સંગે વિજયભાઈએ મિષ્ટાન્ન સહિતનાં ભાવતા ભોજનિયા સ્નેહથી જમ્યા.